হিত্তিনের যুদ্ধ
হাত্তিনের যুদ্ধ বা হিত্তিনের যুদ্ধ (আরবি: معركة حطين) ১১৮৭ সালের ৪ জুলাই শনিবার ক্রুসেডার জেরুজালেম রাজ্য ও আইয়ুবীদের মধ্যে সংঘটিত হয়। সালাহুদ্দিন আইয়ুবির অধীন মুসলিম সেনাবাহিনী ব্যাপক সংখ্যক ক্রুসেডার সেনাকে হত্যা করে। জেরুজালেম পুনরায় অধিকার করে ও অন্যান্য কিছু ক্রুসেডার অধিকৃত শহর দখল করে। যুদ্ধের ফলাফল হিসেবে মুসলিমরা আবার পবিত্র ভূমিতে প্রধান সামরিক শক্তি হিসেবে আবির্ভূত হয়। খ্রিষ্টানদের এই পরাজয় তৃতীয় ক্রুসেডের সূচনা করে। হাত্তিনের যুদ্ধের দুই বছর পর এই ক্রুসেড শুরু হয়।